CELEX: 62017TN0009
Language: hr
Date: 2017-01-05 00:00:00
Title: Predmet T-9/17: Tužba podnesena 5. siječnja 2017. – RI protiv Vijeća

6.3.2017   
            
            
               HR
            
            
               Službeni list Europske unije
            
            
               C 70/24
            
         Tužba podnesena 5. siječnja 2017. – RI protiv Vijeća
   (Predmet T-9/17)
   (2017/C 070/33)
   Jezik postupka: francuski
   
      Stranke
   
   
      Tužitelj: RI (Pariz, Francuska) (zastupnici: T. Bontinck i A. Guillerme, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku tijela za imenovanje Vijeća od 8. veljače 2016. kojom je odbijeno priznati da je tužiteljeva invalidnost posljedica profesionalne bolesti u smislu članka 78. stavka 5. Pravilnika o osoblju Europske unije;
            
         
               —
            
            
               naloži Vijeću Europske unije snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog, koji se temelji na očitoj pogrešci u ocjeni i pogrešne primjene pojma profesionalne bolesti od strane odbora za utvrđivanje invalidnosti i tijela za imenovanje Vijeća. Tužitelj osobito osporava zaključke navedenog odbora sukladno kojima:
               
                           —
                        
                        
                           sindrom karpalnog tunela nije moguće priznati kao profesionalnu bolest;
                        
                     
                           —
                        
                        
                           uzrok tužiteljeve nemogućnosti da se vrati na posao nije sindrom karpalnog tunela, nego isključivo sidrom algoneurodistrofije koji se razvio nakon kirurške operacije njegove lijeve ruke.
                        
                     
         
               2.
            
            
               Drugi tužbeni razlog, koji se temelji na povredi obveze obrazlaganja, jer odbor za utvrđivanje invalidnosti nije u dovoljnoj mjeri dao pojašnjenja u vezi s razlozima na temelju kojih je odbacio ranija medicinska izvješća koja jasno potvrđuju da je uzrok tužiteljeve bolesti, koja se može odrediti kao „sindrom karpalnog tunela uz komplikaciju algoneurodistrofije”, profesionalne naravi.